stanford-oval/wikipedia huggingface dataset:
Coal India

| Coal India |
| --- | --- |

Yritysmuoto:  pörssiyhtiö, valtionyhtiö
Osake:  BSE: 533278, NSE: COALINDIA; ISIN: INE522F01014; osa BSE Sensex ja CNX Nifty -osakeindeksejä
Markkina-arvo:  36,7 mrd. USD (5/2015)
ISIN:  INE522F01014
Perustettu:  14.6.1973 (nimellä Coal Mines Authority Ltd.), nimenvaihdos nykymuotoon vuonna 1975–76
Toimitusjohtaja:  Sutirtha Bhattacharya
Kotipaikka:  10 Netaji Subhas Road, Kalkutta 700156, Intia
Toimiala:  kaivosteollisuus, energiateollisuus
Liikevaihto:   11,673 mrd. USD (2014)
Tilikauden tulos:   2,281 mrd. USD (2014)
Henkilöstö:  346 638 
Omistaja:  pääomistaja Intian valtio
Kotisivu:  www.coalindia.in
Infobox OKVirheellinen NIMI-arvo: 
Coal India Limited (COL) on suuri intialainen, vuonna 1973 perustettu holdingyhtiö, joka hallitsee yhteensä noin 82 hiilikaivosta Intian kahdeksassa osavaltiossa. Lisäksi yhtiö jalostaa hiiltä eri teollisuudenaloille sopivampaan muotoon, myy hiiltä sekä tuottaa hiilivoimalallaan lämpöä ja sähköä. Yhtiön kotipaikka on Kalkutta.
Coal Indian avohiililouhos Jharkhandin osavaltion Dhanbadissa.
Avohiililouhosta Jharkhandin osavaltion Dhanbadissa.
Coal Indian mukaan noin 66 prosenttia Intian energiantuotannosta pohjautuu hiileen. Intia on Kiinan jälkeen maailman 2. tai 3. suurin hiilentuottajamaa. Coal India on maailman suurin yksittäinen hiilentuottajahtiö. Se louhii noin 81,1 prosenttia koko Intian hiilentuotannosta ja vastaa noin 74 prosentista maan hiilimarkkinoita. Yhtiön hiiltä käytetään 82:ssa maan 86 hiilivoimalasta. Coal Indian hiilivoimalat vastaavat noin 76 prosentista Intian lämpövoimaloiden tuotantokapasiteetista.
Yhtiö omistaa seitsemän sen tytäryhtiöinä toimivaa hiilituotannon alueellista kaivosyhtiötä.
Yhdysvaltalainen talousjulkkaisu Forbes luokitteli Coal Indian vuonna 2015 Intian 11. ja maailman 490. suurimmaksi julkiseksi osakeyhtiöksi. Teollisuuskonsernin liikevaihto oli 11,67 miljardia dollaria ja liikevoitto 2,28 miljardia dollaria (2014). Yhtiön osake-enemmistö on Intian valtion omistuksessa.
Intian valtiota ja Coal India -yhtiötä on arvosteltu voimakkaasti esimerkiksi ilmastonmuutoskeskusteluissa hiilidioksidipäästöjä lisäävästä hiilenlouhinnasta ja hiilen käytöstä energiaratkaisunsa pohjana. Kivihiilen käyttö on myös erittäin merkittävä kaupunki-ilman saastuttaja Intiassa. Intiassa kivihiili louhitaan pääosin avolouhoksista. Esimerkiksi kaivosten jätevesien mukana leviävät myrkyt (kuten elohopea) ovat heikentäneet suurten ihmisjoukkojen terveyttä. Vuonna 2014 Intia kertoi pyrkivänsä nostamaan maansa kivihiilentuotannon vuoden 2013 noin 565 miljoonasta tonnista yli miljardiin kivihiilitonniin vuoteen 2019 mennessä. Paikoin hiilikaivospalot ovat jatkuneet jo yli sata vuotta.
Intian hiilentuotantoon ja myös Coal India -konserniin liittyy vuonna 2012 nimellä Coalgate laajempaan tietoisuuteen noussut mittava korruptioskandaali.
Aiheesta muualla

India - Analysis (U.S. Energy Information Administration, EIA) (englanniksi) (eia.gov)
Potential of Clean Coal Technology in India: An SME Perspective (Sept. 2013, pdf) (Arkistoitu – Internet Archive) (englanniksi) (ebtc.eu)
Priyadarshini Sen: Accursed County (10.11.2014) (englanniksi) (outlookindia.com)
David Hyde Pierce

| David Hyde Pierce |
| --- | --- |
 David Hyde Pierce vuonna 2010.
Henkilötiedot
Syntynyt: 3. huhtikuuta 1959 (ikä 65)  Saratoga Springs, New York
Näyttelijä
Taiteilijanimet:  David Pierce
Aktiivisena:  1987–
Merkittävät roolit:  Niles Crane (Frasier)
Palkinnot
 Emmy (1995, 1998, 1999, 2004) Screen Actors Guild Awards (1996, 2000) 
Aiheesta muualla
IMDb 
Elonet
David Hyde Pierce (s. 3. huhtikuuta 1959 Saratoga Springs, New York) on Emmy-palkittu yhdysvaltalainen näyttelijä. Hänet tunnetaan parhaiten komediasarjasta Frasier, jossa hän näytteli Niles Cranea, sarjan päähenkilön Frasier Cranen (Kelsey Grammer) veljeä. Pierce on voittanut roolistaan neljä kertaa Emmy-palkinnon.
Pierce kertoi toukokuussa 2007 olevansa homoseksuaali. Hän on naimisissa käsikirjoittaja-tuottaja-ohjaaja Brian Hargroven kanssa.
Valikoitu filmografia

Romanssi Manhattanilla (Crossing Delancey, 1988)
Pieni mies Tate (Little Man Tate, 1991)
Fisher King (The Fisher King, 1991)
Uneton Seattlessa (Sleepless in Seattle, 1993)
Frasier (1993–2004)
Wolf (1994)
Simpsonit (The Simpsons, 1997) (ääni, Cecil Terwilliger)
Ötökän elämää (A Bug's Life, 1998) (ääni)
Osmosis Jones (2001) (ääni)
Vähät rakkaudesta (Down with Love, 2003)
The Perfect Host (2010)
David Blu

| David Blu |
| --- | --- |

Henkilötiedot
Koko nimi:  David Blu
Syntynyt: 18. heinäkuuta 1980 (ikä 44) Los Angeles, Yhdysvallat
Kansalaisuus:   Yhdysvallat  Israel
Koripalloilija
Pelipaikka:  Pieni laitahyökkääjä/Iso laitahyökkääjä
Pituus:  201 cm
Paino:  102 kg
Nyk. joukkue:   Maccabi Tel Aviv BC
Sarja:  Ligat HaAl Euroliiga
Pelaajaura
Yliopistojoukkueet
1998–2002:   Etelä-Kalifornian yliopisto
Seurajoukkueet
2002–2004 2004–2005 2005 2005–2006 2006–2007 2007–2008 2008–2009 2009–2012 2013–:   Maccabi Tel Aviv BC  BK Dynamo Pietari  Pallacanestro Treviso  Virtus Bologna  Fortitudo Bologna  Maccabi Tel Aviv BC  Le Mans Sarthe Basket  Maccabi Tel Aviv BC  Maccabi Tel Aviv BC
Maajoukkueet
2010–:   Israel
David Blu (hepr. ‏דייוויד בלו‎‎; s. 18. heinäkuuta 1980 Los Angeles) on yhdysvaltalais-israelilainen koripalloilija, joka edustaa nykyisin Maccabi Tel Avivia. Hänen syntymänimensä oli David Bluthenthal, mutta kesällä 2010 hän vaihtoi nimekseen David Blu.
Ura

Blu pelasi lukiokoripalloa Venicen ja Westchesterin lukioissa. Hän siirtyi vuonna 1998 Etelä-Kalifornian yliopistoon, jota hän edusti neljän kauden ajan. Toisella yliopistokaudellaan Blu teki 13,9 pistettä ottelua kohden, joka oli hänen yliopistouransa paras pistekeskiarvo. Vuonna 2002 Blu siirtyi Maccabi Tel Aviviin kahdeksi kaudeksi. Jälkimmäisellä kaudella hän voitti Euroliigan mestaruuden. Kaudeksi 2004–2005 Blu siirtyi Sacramento Kingsiin, mutta lähti seurasta ennen kauden alkua ja liittyi BK Dynamo Pietariin. Hän pelasi seurassa tammikuuhun 2005 saakka, jonka jälkeen hän siirtyi loppukaudeksi Pallacanestro Trevisoon. Kauden päätyttyä Blu pelasi kauden Virtus Bolognassa ja tämän jälkeen kauden Fortitudo Bolognassa. Kaudeksi 2007–2008 Blu palasi Maccabiin. Hän edusti seuraa vuoden ajan ja siirtyi pian Le Mans Sarthe Basketiin. Blu pelasi seurassa kauden ajan, kunnes palasi Maccabiin.
Aiheesta muualla

Euroliigan pelaajaprofiili (englanniksi)
Legabasketin pelaajaprofiili (Arkistoitu – Internet Archive) (italiaksi)
Sports-Reference (englanniksi)
Denzel Valentine

| Denzel Valentine |
| --- | --- |
 Valentine vuonna 2017.
Henkilötiedot
Koko nimi:  Denzel Valentine
Syntynyt: 16. marraskuuta 1993 (ikä 30) Lansing, Michigan, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  198 cm
Paino:  96 kg
Nyk. joukkue:  Chicago Bulls
Sarja:  NBA
NBA-varaus:  14. varaus 2016 (Chicago Bulls)
Pelaajaura
Yliopistojoukkueet
2012–2016:  Michiganin osavaltionyliopisto
Seurajoukkueet
2016–:  Chicago Bulls
Maajoukkueet
:   Yhdysvallat
| Mitalit> Miesten koripallo.Maa:   Yhdysvallat.Pan-Amerikan kisat  | Mitalit> Miesten koripallo.Maa:   Yhdysvallat.Pan-Amerikan kisat  | Mitalit> Miesten koripallo.Maa:   Yhdysvallat.Pan-Amerikan kisat  | Miesten koripallo> Maa:   Yhdysvallat. |
| --- | --- | --- | --- |
|  Pronssia | Toronto 2015 |  |  |
Denzel Valentine (s. 16. marraskuuta 1993 Lansing, Michigan) on yhdysvaltalainen koripalloilija.
Heittävänä takamiehenä pelaava Valentine pelasi vuodet 2012–2016 Michiganin osavaltionyliopistossa saaden lukuisia palkintoja. Chicago Bulls varasi hänet 14. vuorolla NBA:n vuoden 2016 varaustilaisuudessa. Yhdysvaltain maajoukkueessa Valentine saavutti pronssia vuoden 2015 Pan-Amerikan kisoissa.
Aiheesta muualla

Kuvia tai muita tiedostoja aiheesta Denzel Valentine Wikimedia Commonsissa
Profiili NBA (englanniksi)
Daniel Schmid

| Daniel Schmid> Henkilötiedot |
| --- | --- |
Syntynyt: 26. joulukuuta 1941 Flims, Graubünden, Sveitsi
Kuollut: 5. elokuuta 2006 (64 vuotta) Flims, Sveitsi
Ammatti:  elokuva- ja oopperaohjaaja
Ohjaaja
Aktiivisena:  1970–2002
Aiheesta muualla
Viralliset kotisivut
IMDb 
Elonet
Daniel Schmid (26. joulukuuta 1941 Flims, Graubünden, Sveitsi – 5. elokuuta 2006 Flims, Sveitsi) oli sveitsiläinen ooppera- ja elokuvaohjaaja.
Lapsuus

Schmid syntyi tapaninpäivänä Flimsissä Sveitsissä vuonna 1941. Perhe asui Schweizerhofin hotellissa, joka kuului hänen suvulleen. Schmid on myöhemmin sanonut, että lapsuus hotelliympäristössä vaikutti myöhemmin hänen elokuviinsa. Hotellin aulassa illuusio ja todellisuus kohtasivat usein, ja Schmidin mukaan hänen elokuvansa sijoittuvat kaikki hämärälle alueelle, maailmojen rajoille.
Scweizerhofin hotelli sijaitsi metsän laidassa noin kolmen kilometrin päässä Flimsin keskustasta. Hänen lapsuutensa oli melko yksinäinen ja vahvojen naishahmojen vaikuttama. Isä kuoli tuberkuloosiin, kun Daniel Schmid oli nelivuotias. Hänen isoisänsä oli viimeiset vuotensa sokea, joten äiti ja isoäiti hoitivat monta vuotta kahdestaan perheyritystä. Schmidilla oli ennen kouluun menoaan hyvin vähän kontakteja muihin lapsiin, ja hänen paras ystävänsä oli mielikuvituspoika.
Ura

Schmid muutti vuonna 1962 Länsi-Berliiniin opiskelemaan historiaa ja kirjallisuustiedettä. Vuonna 1967 hän aloitti Berliinin elokuva- ja televisioakatemiassa, jonka pääsykokeissa hän tapasi Rainer Werner Fassbinderin, ja heille kehittyi syvä ystävyyssuhde. Fassbinder esitteli Schmidin Werner Schroeterille, ja kolmikko vaikutti merkittävästi toistensa ensimmäisiin elokuviin. Schmidin aloitti televisio-ohjaajana vuonna 1970, ja hänen ensimmäinen teatterielokuva, kokeellinen Heute Nacht oder nie valmistui vuonna 1972. Se vanhan linnan isännästä ja palvelijasta, jotka vaihtoivat päiväksi osiaan.
Schmidin seuraavat elokuvat La Paloma (1974), Schatten der Engel (1976) ja Violenta (1978) varmistivat hänelle esteetikon maineen. Hän erottui selvästi muista sveitsiläisistä ohjaajista, joita kiinnosti lähinnä realismi ja naturalismi. Schmidin elokuvissa oli puolestaan satumaisia elementtejä. 1980-luvulla Schmid ohjasi viisi elokuvaa, ja niistä kaksi oli dokumentteja. Vuonna 1992 valmistui Muistojen hotelli, joka kertoi miehestä, joka palasi muistelemaan hylättyyn hotelliin, jossa vietti lapsuutensa.
Elokuvien lisäksi Schmid ohjasi oopperatuotantoja Geneven Grand Théâtreen ja Zürichin oopperaan.
Schmid kuoli syöpään kotikylässään Flimsissa elokuussa 2006.
Aiheesta muualla

Schmidin kotisivut
Daniel Schmid Internet Movie Databasessa. (englanniksi)
Daniel Schmid Elonetissä.
Kuvia tai muita tiedostoja aiheesta Hotel Schweizerhof Wikimedia Commonsissa
Daniel Braaten

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Omoya Braaten
Syntymäaika: 25. toukokuuta 1982 (ikä 42)
Syntymäpaikka: Oslo, Norja
Pelipaikka: hyökkäävä keskikenttäpelaaja
Pituus: 184 cm
Paino: 94 kg
Seura
Seura: Brann
Pelinumero: 25
Junioriseurat
: Skeid
Seurat
| Vuodet | Seura | O | (M) |
| 2000–2004 | Skeid | 100 | (22) |
| 2004–2007 | Rosenborg | 63 | (12) |
| 2007–2008 | Bolton Wanderers | 6 | (1) |
| 2008–2013 | Toulouse | 156 | (13) |
| 2013–2014 | FC Kööpenhamina | 23 | (1) |
| 2015–2016 | Vålerenga | 22 | (1) |
| 2016– | Brann | 19 | (0) |
| Yhteensä | Yhteensä | 389 | (50) |
Maajoukkue
| 2004–2014 | Norja | 52 | (4) |
 Seurajoukkueuran tilastot kattavat vain kansalliset sarjat, päivitetty 22. elokuuta 2016.  Maajoukkueuran tilastot päivitetty 22. elokuuta 2016.
Daniel Omoya Braaten (s. 25. toukokuuta 1982 Oslo, Norja) on norjalainen jalkapalloilija. Hän edustaa norjalaista SK Brannia ja on pelipaikaltaan hyökkäävä keskikenttäpelaaja tai laitalinkki.
Seurajoukkueura

Braaten siirtyi kasvattajaseurastaan Skeidistä norjalaisjätti Rosenborgiin vuonna 2004. 3. elokuuta 2007 hän teki sopimuksen Englannin Valioliigassa pelanneen Bolton Wanderersin kanssa. Hänestä maksettiin 450 000 punnan siirtokorvaus.
2. syyskuuta 2013 Braaten solmi yksivuotisen sopimuksen tanskalaisseura FC Kööpenhaminan kanssa.
Maajoukkueura

Braaten teki ensiesiintymisensä Norjan maajoukkueessa 22. tammikuuta 2004 ystävyysottelussa Ruotsia vastaan. Hän on pelannut kaikkiaan 52 maaottelua ja tehnyt niissä neljä maalia.
Dezső Losonci

| Dezső Losonci> Transilvanian voivodi |
| --- | --- |
 1438 - 1441  
Edeltäjä:  Lévai Péter Cseh
Seuraaja:  Kusalyi Jakcs László
Henkilötiedot
Dezső Losonci (romaniaksi Desideriu de Losoncz; unk. Losonci Dezső) oli unkarilainen aatelinen, joka toimi Transilvanian voivodina vuonna 1438 - 1441, Unkarin kuninkaan Albrekt II:n nimittämänä.
Chery Tiggo

| Chery Tiggo |
| --- | --- |

Valmistustiedot
Valmistusmaa:   Kiina  Uruguay
Valmistaja:  Chery Automobile
Valmistusvuodet:  2006–
Korimalli:  5-ovinen crossover SUV
Luokka:  SUV
Tekniset tiedot
Iskutilavuus:  2 400 cm³
Vetotapa:  etuveto, neliveto
Mitat
Pituus:  4 285 mm
Leveys:  1 765 mm
Korkeus:  1 705 mm
Chery Tiggo (瑞虎) on kiinalaisen Chery Automobilen valmistama kaupunkimaasturi, jossa on vaikutteita muun muassa Toyota RAV4- ja Honda CR-V -malleista. Se ei kuitenkaan ole suora kopio kummastakaan. Sitä valmistetaan vuodesta 2007 lähtien myös Uruguayssa yhteistyössä argentiinalaisen Socma-yhtiön kanssa.
Aiheesta muualla

Kuvia tai muita tiedostoja aiheesta Chery Tiggo Wikimedia Commonsissa
Tiggo (Arkistoitu – Internet Archive)
T11 (Arkistoitu – Internet Archive)
Dezső Fábián

| Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Maa:   Italia> Miesten vesipallo. |
| --- | --- | --- | --- |
|  Kultaa | Helsinki 1952 | joukkuekilpailu |  |
|  Hopeaa | Lontoo 1948 | joukkuekilpailu |  |
Dezső Fábián
Dezső Fábián (17. joulukuuta 1918 Budapest – 6. lokakuuta 1973 Budapest) oli unkarilainen vesipalloilija. Hän kuului hopeaa kesäolympialaisissa 1948 Lontoossa saaneeseen ja sitten kultaa kesäolympialaisissa 1952 Helsingissä voittaneeseen joukkueeseen.
David Simon (kuvanveistäjä)

David Simon (s. 1970) on yhdysvaltalainen kuvanveistäjä. Hän opettaa LAAFA:sa (Los Angeles Academy of Figurative Art), Grand Central Academy of Artin kesäkursseilla ja Santa Monica Collegessa. Hän on myös opettanut New Yorkin Sculpture Centerissä. Simonin töiden aiheet ovat figuratiivisia ja hän työskentelee aina elävästä mallista.
Simon opiskeli Rhode Island School of Designissä, Brown Universityssä ja New York Academy of Artissa. 1997–1998 hän oli vastuussa monesta suuresta tilaustyöstä ja toteutti Leonardo da Vinci Hevosprojektin. Amerikan Leonardo da Vindi Säätiö esitteli tämän monumentaalisen kymmenmetrisen patsaan Italiassa. Tätä ennen hän toteutti yli kymmenmetrisen pronssiveistoksen Portugaliin.
Aiheesta muualla

https://laafa.edu/david-simon/ (Arkistoitu – Internet Archive)
Cherwell

| Cherwell |
| --- | --- |
 Cherwell virtaa Edgcoten halki Northamptonshiressä
Alkulähde:  Hellidon, Northamptonshire
Laskupaikka:  Thames, Oxfordshire
Maat:  Yhdistynyt kuningaskunta
Pituus:  64 km
Alkulähteen korkeus:  179 m
Virtaama:  Oxfordissa 7,2 m³/s
Cherwell on 64 kilometriä pitkä joki Northamptonshiren ja Oxfordshiren kreivikuntien alueella Englannissa. Joki saa alkunsa Hellidonissa Northamptonshiressa ja virtaa kohti Oxfordia, jossa se yhdistyy Thamesiin.
Jokiveneitä ('punt') Oxfordissa.
Joki tunnetaan Oxfordin yliopiston opiskelijoiden suosimana veneilypaikkana.
Aiheesta muualla

Kuvia tai muita tiedostoja aiheesta Cherwell Wikimedia Commonsissa
Chery

| Chery Automobile |
| --- | --- |

Tunnuslause:  Fun to Drive
Yritysmuoto:  valtionyhtiö
Perustettu:  8.1.1997
Kotipaikka:   8 Changchun Road, Economic and Technological Development Zone,  Wuhu 241009, Kiina
Toimiala:  autoteollisuus
Tytäryhtiöt:  Karry Auto, Chery Jaguar Land Rover (50 %), Qoros Auto Co Ltd (50 %)
Kotisivu:  www.chery.cn
Infobox OKVirheellinen NIMI-arvo: 
Chery Automobile (Chery Automobile Co., Ltd.) on kiinalainen autovalmistaja, joka on perustettu vuonna 1997. Yhtiön kotipaikka on Wuhu. Chery Automobilen ensimmäiset autonmoottorit ja autot valmistuivat vuonna 1999. Yhtiö raportoi valmistaneensa vuonna 2015 kaikkiaan 550 100 autoa (nousua edellisvuodesta). Loppuvuodesta 2015 yhtiö kertoi valmistaneensa toimintansa aikana yhteensä viisi miljoonaa henkilöautoa. Helmikuussa 2016 yhtiö aloitti 60 000 sähköauton vuosituotantoon tähtäävän autotehtaan rakentamisen.
Chery Automobilen tai sen tytäryhtiöiden automerkkejä ovat: Chery, Karry, Rely, Riich, Riich Qoros.
Useat yhtiön malleista ovat lisenssillä valmistettuja klooneja muiden autonvalmistajien autoista. Jotkut muut autovalmistajat, kuten GM, ovat syyttäneet Chery Automobilea myös suoranaisesta kopioinnista.  Automalleja: Arrizo, Cowin/Flagcloud (perustuu SEAT Toledoon), Eastar (Toyota Corolla-klooni),  Fulwin (perustuu SEAT Toledoon), QQ (QQ3 Daewoo Matiz-klooni), Tiggo (Toyota RAV4-klooni) ja V5.[lähde? ]
Viistoperäinen Chery Fulwin 2 (2015).
Chery E3 (2014).
Chery Eastar (2012).
Chery QQ3 Sport (2012).
Chery Tiggo 5 -katumaasturi (2014).
Chery A5.
Karry K50 (2015).
Karry S22 Kiinan postin väreissä (2012).
Qoros 3 (2014).
Rely H3 (2014).
Riich G5 (2012).
Aiheesta muualla

Kuvia tai muita tiedostoja aiheesta Chery Wikimedia Commonsissa
Chery (Arkistoitu – Internet Archive) (englanniksi) (cheryglobal.com)
Chery Automobile (cheryinternational.com)
Dolgoje (maalaiskunta)

| Dolgoje Долгое |
| --- | --- |
 Dolgoje
 Koordinaatit: 58°27′52″N, 34°54′2″E 
Valtio:  Venäjä
Subjekti:  Novgorodin alue
Piiri:  Mošenskoje
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  405 km²
Väkiluku (2009):  800
 
 dolgoe.sehost.ru 
Infobox OKVirheellinen NIMI-arvo: 
Dolgoje (ven. Долгое) on maalaiskunta ja sen keskuskylä Novgorodin alueen Mošenskojen piirissä Venäjällä. Kunnan pinta-ala on 405 neliökilometriä. Kylässä on 80 ja kunnassa vajaat 800 asukasta (vuonna 2009).
Kunta rajoittuu etelässä Mošenskojen piirin Orehovnon, lännessä Kirovskojen ja pohjoisessa Kalininskojen kuntiin sekä idässä Novgorodin alueen Pestovon piiriin. Keskuskylän lisäksi kuntaan kuuluu 31 kylää: Ananjevskoje, Anaškino, Andrjušino, Bazarovo, Belkovo, Berežok, Bezgodkovo, Brodi, Droblino, Filippkovo, Ignatjevskoje, Jermolkino, Jefremovo, Koltšigino, Koništševo, Krasnaja Gora, Krepužiha, Krivtsovo, Krjukovo, Krutets, Novoje Dolgoje, Polutino, Raha, Ramenje, Selo, Staroje Dolgoje, Sutoki, Tuhani, Ugol, Vorotovo ja Vystavka. Brodin ja Krasnaja Goran maalaiskunnat liitettiin Dolgojen kuntaan vuonna 2010.
Kylistä on linja-autoyhteydet Mošenskojeen, Borovitšiin ja Pestovoon. Kunnan alueella toimii kaksi maatalousyritystä ja kaksi yksityistä sahalaitosta. Tärkeitä työnantajia ovat myös julkiset palvelut. Suurin osa työvoimasta työskentelee kunnan ulkopuolella.
Dolgojessa ja Brodissa on lastentarhat, keskikoulut, kulttuuritalot, kirjastot ja ensiapuasemat, Krasnaja Gorassa kulttuuritalo, kirjasto ja ensiapuasema. Nähtävyyksiin kuuluvat muinaiset asuin- ja hautapaikat, 1800-luvun alussa rakennettu Krasnaja Goran kirkko, Dolgojen kartanorakennus puistoineen sekä Sutokin vanhat talousrakennukset.
Aiheesta muualla

Dolgojen kunnan sivusto (venäjäksi)
Daniel Sedin

| Daniel Sedin |
| --- | --- |

Henkilötiedot
Syntynyt: 26. syyskuuta 1980 (ikä 44) Örnsköldsvik, Ruotsi
Kansalaisuus:   Ruotsi
Jääkiekkoilija
Lempinimi:  Dan, Danny
Pelipaikka:  vasen laitahyökkääjä
Maila:  vasen
Pituus:  187 cm
Paino:  84 kg
Pelaajaura
Pääsarjaura:  1997–2018
Seurat:  Modo Hockey (Elitserien)   Vancouver Canucks (NHL)
NHL-varaus:  2. varaus, 1999 Vancouver Canucks
Hockey Hall of Fame
 2022 
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Torino 2006 | jääkiekko |  |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi & Suomi 2013 | jääkiekko |  |
|  Pronssia | Norja 1999 | jääkiekko |  |
|  Pronssia | Saksa 2001 | jääkiekko |  |
Erik Daniel Sedin (s. 26. syyskuuta 1980 Örnsköldsvik, Ruotsi) on ruotsalainen jääkiekkoilija. Sedin ja hänen identtinen kaksoisveljensä Henrik pelasivat NHL-joukkue Vancouver Canucksissa valtaosan ammattilaisurastaan vuosina 2000–2018.
Pelaajaura

Molemmat Sedinin veljeksistä pelasivat samassa ketjussa Anson Carterin kanssa kaudella 2005–2006, tuttavallisemmin heidät tunnettiin "Veljesten ketjuna". Tuolla kaudella, Veljesten ketju oli Canucksien tehokkain ketju, ohittamalla Markus Näslundin/Todd Bertuzzin/Brendan Morrisonin ketjun pisteissä. Daniel Sedin teki oman piste-ennätyksensä kaudella 2010–2011 tehoilla 41+63=104, jolloin hän voitti eniten kaudella pisteitä tehneelle annettavan Art Ross Memorial Trophyn sekä Ted Lindsay Awardin, jonka myöntää NHLPA:n jäsenet. Sedin valittiin myös veljensä Henrikin kanssa ykköstähdistöön. Sedineillä olisi ollut mahdollisuus pelata ammattilaisina jalkapalloa Ruotsissa, mutta he pelasivat mieluummin jääkiekkoa. Sedineillä on myös kaksi vanhempaa veljeä. Vancouver Canucks jäädytti Daniel ja Henrik Sedinin pelinumerot helmikuussa 2020.
Pelaajaura > Maajoukkue

Sedin oli mukana Ruotsin kultaa voittaneessa joukkueessa Torinon talviolympialaisissa. Lisäksi hän on edustanut Ruotsia MM-kisoissa neljä kertaa (1999, 2001, 2005 ja 2013). Vuoden 2001 kisoista Ruotsi voitti pronssia. Sedin oli mukana Ruotsin maajoukkueessa sen voittaessa yhdeksännen maailmanmestaruutensa vuonna 2013.
Pelaajaura > Yksityiselämä

Daniel Sedin on naimisissa ja hänellä on vaimonsa Marinetten kanssa kolme lasta. Daniel ja Henrik Sedin tunnetaan myös innokkaina raviurheilun harrastajina sekä hevosenomistajina. Heidän toistaiseksi menestynein hevosensa on Robert Berghin valmentama vuoden 2013 Elitloppet-voittaja Nahar.
Dezső Lemhényi

| Mitalit | Mitalit | Mitalit |  |
| --- | --- | --- | --- |
|  Dezső Lemhényin hauta. |  Dezső Lemhényin hauta. |  Dezső Lemhényin hauta. |  |
Maa:   Unkari
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | Vesipallo |  |
|  Hopeaa | Lontoo 1948 | Vesipallo |  |
Dezső Lemhényi (9. joulukuuta 1917 Budapest – 4. joulukuuta 2003 Budapest) oli vesipalloilija. Hän kuului Unkarin kultaa voittaneeseen joukkueeseen vuoden 1952 kesäolympialaisissa Helsingissä. Lisäksi hän kuului hopeaa saaneeseen joukkueeseen vuoden 1948 kesäolympialaisissa Lontoossa. Hän oli naimisissa toisen olympiaurheilijan, Olga Tass-Lemhényin kanssa.
Dezső Földes

| Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Maa:   Unkari> Miesten miekkailu. |
| --- | --- | --- | --- |
|  Kultaa | Lontoo 1908 | Säilä, joukkuekilpailu |  |
|  Kultaa | Tukholma 1912 | Säilä, joukkuekilpailu |  |
Dezső Földes (30. joulukuuta 1880 Miskolc – 27. maaliskuuta 1950 Cleveland, Yhdysvallat) oli unkarilainen miekkailija ja olympiavoittaja. Hän edusti uransa aikana seuratasolla Fless Vívóiskola és Sport Clubia ja Magyar Atlétikai Klubia.
Földes voitti urallaan kaksi olympiakultaa, jotka hän sai säilän joukkuekilpailusta Lontoon kisoista 1908 ja Tukholmasta 1912. Hän pääsi säilän henkilökohtaisessa kilpailussa välierälohkoihin saakka 1908 ja oli neljää vuotta myöhemmin kahdeksanneksi paras. Földes miekkaili myös kalvalla ja floretilla, jolla hän oli Tukholman olympialaisissa 1912 välierävaiheessa ennen kuin keskeytti kilpailun.
Juutalainen Földes muutti vuonna 1912 Yhdysvaltoihin ja perusti köyhille suunnatun klinikan Clevelandin kaupunkiin.